Տնտեսության և Էներգետիկայի վերաբերյալ: 2014 թվականի հունիսի 14-ին Yerkir.am կայքին տված հարցազրույցում Քոչարյանը նշել էր. ""Որոտանի" վաճառքն այս պայմաններով կհանգեցնի էլեկտրաէներգիայի սակագների բարձրացման, իսկ դա նշանակում է, որ չինովնիկների սխալների /կամ անկշտության/ դիմաց վարձահատույց է լինելու ամբողջ Հայաստանը": 2014 թվականի հունվարի 13-ին 2rd.am-ին տված հարցազրույցում անդրադառնալով "Գազպրոմի" հետ կնքած նոր պայմանագրին և մասնավորապես դրա այն կետին, որով այդ ընկերությանը մեր երկրի էներգետիկ ոլորտում մինչև 2043 թվականը բացառիկ պայմաններ էին տրվում, նախագահ Քոչարյանը հռետորական հարց էր տվել. "Պատանդ չի՞ դառնա, արդյոք, երկրի էներգետիկան վերոհիշյալ համաձայնագրի ձեռքին": Հիշեցնենք, որ 2015 թվականին էլեկտրաէներգիայի սակագները իրոք թանկացան, իսկ հայաստանյան և ռուսական մամուլում արդեն այսօր լուրեր են շրջանառվում էլէներգիայի սակագների և ռուսական գազի հերթական թանկացման մասին: